

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 17.decembrī Nr.533

 (protokols Nr.13, 18.p)

**Par pašvaldības nekustamā īpašuma “Pie Līvānu mājām”, Liepas pagastā, Priekuļu novadā, atkārtotas izsoles noteikumu apstiprināšanu**

 Priekuļu novada dome iepazīstas ar Priekuļu novada pašvaldības izpilddirektora Fjodora Puņeiko informāciju par pašvaldības nekustamā īpašuma “Pie Līvānu mājām”,Liepas pagastā, Priekuļu novadā, atkārtotas izsoles noteikumu projektu.

Izvērtējot domes rīcībā esošo informāciju, konstatēts, ka:

1. Nekustamais īpašums “Pie Līvānu mājām”,Liepas pagastā, Priekuļu novadā, sastāv no vienas zemes vienības ar kadastra apzīmējumu 4260 003 0190, 7,08 ha kopplatībā.
2. Ar Priekuļu novada domes 2019.gada 26.septembra sēdes lēmumu Nr. 401 (protokols Nr.10, p.41.) pašvaldības nekustamais īpašums ar nosaukumu “Pie Līvānu mājām”,Liepas pagastā, Priekuļu novadā, kadastra numurs 4260 003 0190, nodots atsavināšanai izsolē.
3. 2019.gada 4.decembrī izsole beidzās bez rezultāta.
4. Publisko personu mantas atsavināšanas likuma 10.panta pirmās daļas regulējums nosaka, ka izsoles noteikumus apstiprina attiecīgās atvasinātas publiskas personas lēmējinstitūcija.

Ņemot vērā iepriekš minēto un pamatojoties uz likuma “Par pašvaldībām” 14.panta pirmās daļas 2.punktu, 21.panta pirmās daļas 17.punktu, “Publiskas personas mantas atsavināšanas likuma” 10.pantu, Priekuļu novada domes Mantas atsavināšanas un izsoles komisijas 2019.gada 4.decembra lēmumu (protokols Nr.7), Priekuļu novada domes Apvienotās komitejas 2019.gada 10.decembra atzinumu (protokols Nr.5) atklāti balsojot: PAR –14 (Elīna Stapulone, Dace Kalniņa, Aivars Tīdemanis, Elīna Krieviņa, Mārīte Raudziņa, Arnis Melbārdis, Jānis Ročāns, Aivars Kalnietis, Normunds Kažoks, Ināra Roce, Elīna Krieviņa, Māris Baltiņš, Baiba Karlsberga, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Apstiprināt Priekuļu novada pašvaldības nekustamā īpašuma “Pie Līvānu mājām”,Liepas pagastā, Priekuļu novadā, kadastra Nr.4260 003 0190, atkārtotas izsoles noteikumus.
2. Noteikt atkārtotas izsoles nosacīto sākuma cenu – 22 500,00 EUR (divdesmit divi tūkstoši pieci simti *euro* un 00 centi).
3. Atbildīgais par lēmuma izpildi izpilddirektors Fjodors Puņeiko.

Pielikumā: Atkārtotas izsoles noteikumi uz 3 lpp.

Domes priekšsēdētāja (paraksts) Elīna Stapulone



LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Priekuļu novada pašvaldības**

**nekustamā īpašuma** **“Pie Līvānu mājām”, Liepas pagasts, Priekuļu novads, kadastra Nr.4260 003 0190**

**ATKĀRTOTAS IZSOLES NOTEIKUMI**

1. **Vispārīgie noteikumi**
	1. Atkārtotā mutiskā izsolē ar augšupejošu soli saskaņā ar Publiskas personas mantas atsavināšanas likumu un Priekuļu novada domes 2019.gada 26.septembra sēdes lēmumu Nr.401, protokols Nr.10, p.41. „Par nekustamā īpašuma “Pie Līvānu mājām”, Liepas pagastā, Priekuļu novadā, nodošanu atsavināšanai”, 100% par EUR tiek pārdots Priekuļu novada pašvaldībai piederošais nekustamais īpašums ar nosaukumu **“Pie Līvānu mājām”, Liepas pagastā, Priekuļu novadā, kadastra Nr.42600030190, kas sastāv no zemes gabala ar kopējo platību 7,08 ha un tā lietošanas mērķis ir noteikts – zeme, uz kuras galvenā saimnieciskā darbība ir lauksaimniecība.**
	2. Pašvaldības īpašuma tiesības nostiprinātas Vidzemes rajona tiesasLiepas pagasta zemesgrāmatas nodalījumā Nr.100000497331.
	3. Nekustamā īpašuma atkārtotas izsoles nosacītā sākuma cena – 22 500,00 EUR (divdesmit divi tūkstoši pieci simti *euro* un 00 centi).
	4. Izsoles solis - 500,00 EUR (pieci simti *euro* un 00 centi).
	5. Izsoles mērķis - pārdot nekustamo īpašumu par iespējami augstāko cenu, nosakotpretendentu, kas šādu cenu piedāvās, mutiskā izsolē.
	6. Izsoli veic Priekuļu novada pašvaldības mantas atsavināšanas un izsoles komisija (turpmāk tekstā – Izsoles komisija)
	7. Nodrošinājums izsoles dalībniekiem jāiemaksā Priekuļu novada domes kontā: A/SSEB Banka, konta Nr. LV07 UNLA 0004 0111 3080 8, kods UNLALV2X.
2. **Informācijas publicēšanas kārtība**
	1. Informācija (sludinājums) par izsoli tiek publicēts Latvijas Republikas oficiālajā izdevumā „Latvijas Vēstnesis”, laikrakstā „Druva”, Priekuļu novada domes informatīvajā izdevumā „Priekuļu novada vēstis” un pašvaldības interneta mājas lapā [www.priekuli.lv](http://www.priekuli.lv).

**3. Izsoles dalībnieki**

* 1. Par izsoles dalībnieku var kļūt jebkura fiziska vai juridiska persona, kurai ir tiesības iegūt nekustamo īpašumu Latvijas Republikā, kā arī izpildās visi nosacījumi par lauksaimniecībā izmantojamās zemes iegūšanu īpašumā.
	2. Visiem pretendentiem, kuri vēlas piedalīties izsolē pirms reģistrēšanās izsolei jāiemaksā nodrošinājums 10 % apmērā no nekustamā īpašuma nosacītās izsoles sākuma cenas, tas ir 2500,00 EUR (divi tūkstoši pieci simti *euro* un 00 centi) ar norādi „Izsoles nodrošinājums”.
	3. Dalībnieki, kuri nav iemaksājuši nodrošinājuma naudu līdz šajos noteikumos norādītajam datumam, izsolei netiek pielaisti.
	4. Ja izsoles dalībnieks vēlas izmantot nekustamā īpašuma pirmpirkuma tiesības, viņam jāiesniedz iesniegums, kurā norādīts pirmpirkuma tiesību pieteikšanas fakts un pamats.
1. **Dalībnieku reģistrācijas kārtība**
	1. Dalībniekiem uz izsoli jāreģistrējas Priekuļu novada pašvaldībā, Cēsu prospektā 5, Priekuļos, Priekuļu pagastā Priekuļu novadā ne vēlāk kā līdz 2020.gada 5.februārim plkst. 9:30.
	2. Izsoles dalībniekiem, kuri vēlas reģistrēties, izsoles komisijai jāiesniedz šādi dokumenti:

4.2.1. Fiziskām personām:

4.2.1.1. personu apliecinošs dokuments (jāuzrāda);

4.2.1.2. Kvīts par nodrošinājuma samaksu (oriģināls);

4.2.2. Juridiskām personām:

4.2.2.1.Pārstāvja pilnvara (oriģināls);

4.2.2.4.Kvīts par nodrošinājuma samaksu (oriģināls);

4.3. Izsoles dalībnieki pirms izsoles paraksta izsoles noteikumus un saņem reģistrācijas apliecību.

1. **Izsoles norise**
	1. Nekustamā īpašuma atkārtotā izsole notiks 2020.gada 5.februārī plkst.10:00, Cēsu prospektā 5, Priekuļi, Priekuļu pag., Priekuļu nov., 2. stāva sēžu zālē.
	2. Izsolē var piedalīties, ja pieteikums iesniegts noteiktajā termiņā un izpildīti visi pārējie noteiktie Izsoles noteikumi.
	3. Izsole notiek, ja uz to ir pieteicies, noteiktajā kārtībā reģistrējies un ierodas vismaz viens Dalībnieks.
	4. Izsoli vada izsoles vadītājs. Viņš, atklājot izsoli, nosauc savu vārdu, uzvārdu un katra izsoles komisijas locekļa uzvārdu, raksturo nekustamo īpašumu un paziņo tā sākotnējo cenu, kā arī minimālo summu, par kādu izsoles cena katrā nākamajā solī tiek paaugstināta, t.i. par 500,00 EUR (pieci simti *euro*, 00 centi).
	5. Ja izsolē piedalās dalībnieki, kuri ir pieteikuši pirmpirkuma tiesības, izsoles vadītājs par to informē izsoles dalībniekus.
	6. Sākot izsoli, komisija sastāda dalībnieku sarakstu. Izsole tiek protokolēta. Izsoles protokolā atspoguļo visas izsoles vadītāja un izsoles dalībnieku darbības izsoles gaitā. Protokolu paraksta visi izsoles komisijas locekļi.
	7. Izsoles dalībnieki solīšanas procesā paceļ savu reģistrācijas kartīti ar numuru.
	8. Izsoles vadītājs paziņo pirmā solītāja reģistrācijas numuru un piedāvāto cenu.
	9. Atsakoties no turpmākās solīšanas, katrs izsoles dalībnieks apstiprina ar parakstu izsoles dalībnieku sarakstā savu pēdējo solīto cenu.
	10. Ja neviens no izsoles dalībniekiem vairs augstāku cenu nepiedāvā, izsoles vadītājs trīs reizes atkārto visaugstāko piedāvāto cenu un fiksē to ar piesitienu. Pēdējais piesitiens aizstāj izsolītāja paziņojumu par to, ka viņš ir pieņēmis vairāk solījumu, un šis piesitiens noslēdz pārdošanu.
	11. Izsoles dalībnieks, kurš piedāvājis visaugstāko cenu, ar savu parakstu protokolā apliecina savu gribu pirkt nekustamo īpašumu par nosolīto, protokolā norādīto cenu.
	12. Izsoles dalībnieks, kurš nosolījis nekustamo īpašumu, bet neparakstās protokolā, tādējādi atsakās no nosolītā nekustamā īpašuma. Viņš tiek svītrots no izsoles dalībnieku saraksta, viņam netiek atmaksāts nodrošinājums. Nekustamā īpašuma pirkšana tiek piedāvāta izsoles dalībniekam, kas nosolījis nākamo augstāko cenu.
	13. Izsoles dalībniekiem, kuri nav nosolījuši nekustamo īpašumu, septiņu darba dienu laikā tiek atmaksāts nodrošinājums, ja izsoles dalībnieks ir izpildījis izsoles noteikumos fiksētās prasības. Nodrošinājums tiek atmaksāts, pārskaitot izsoles dalībnieka norādītajā kontā, vai, ja tāds norādījums nav bijis, kontā, no kura summa saņemta.
2. **Izsoles rezultātu apstiprināšana**
	1. Priekuļu novada dome izsoles rezultātu apstiprina ne vēlāk kā 30 dienu laikā pēc maksājumu nokārtošanas.
3. **Līguma slēgšanas un norēķina kārtība**
	1. Izsoles dalībniekam, kurš nosolījis visaugstāko cenu, viena mēneša laikā no izsoles dienas ir jānoslēdz līgums un jānomaksā summa, ko veido starpība starp nosolīto cenu un nodrošinājuma naudu.
	2. Ja izsoles dalībnieks mēneša laikā no izsoles dienas nav nomaksājis rēķinus, viņš zaudē tiesības uz nekustamā īpašuma pirkšanu. Nodrošinājuma nauda attiecīgajam izsoles dalībniekam netiek atmaksāta. Izsoles komisija informē par šo faktu Priekuļu novada domi un piedāvā nekustamo īpašumu pirkt izsoles dalībniekam, kas izsolē nosolījis nākamo augstāko cenu.
	3. Visas izmaksas, kas saistītas ar nekustamā īpašuma reģistrāciju uz pircēja vārda, sedz nekustamā īpašuma ieguvējs.
	4. Izsoles dalībniekiem ir tiesības Priekuļu novada domes priekšsēdētājam iesniegt sūdzību par izsoles vadītāja, izsoles komisijas veiktajām darbībām piecu dienu laikā no attiecīgā lēmuma pieņemšanas vai izsoles dienas.
4. **Nenotikusi izsole**

8.1. Izsole atzīstama par nenotikušu, ja:

8.1.1 uz izsoli neierodas neviens noteiktajā laikā reģistrējies izsoles dalībnieks;

8.1.2. sākumcena nav pārsolīta;

8.1.3.noteiktajā termiņā neviens dalībnieks nav reģistrējies;

8.1.4.nosolītājs nav samaksājis nosolīto cenu.

Domes priekšsēdētāja (paraksts) Elīna Stapulone